Invalidenfriedhof

Invalidenfriedhof er en berømt gravplads i Berlin-bydelen Mitte. Den ligger mellem Scharnhorststraße og Berlin-Spandauer Schifffahrtskanal, nord for det føderale erhvervs- og teknologiministerium. Et omkring 180 meter langt, gennembrudt stykke af en "baglandsmur" (opbakning af Berlinmuren), samt en noget længere strækning af vejen, der siden 1975 har gennemskåret gravpladsen, blev fredet i 1990. 

Invalidenfriedhof hører til de ældste gravpladser i Berlin. Den blev etableret i 1748 efter ordre fra Fredrik den Store som gravsted for de skadede og invalide fra Den østrigske arvefølgekrig, og for beboerne på det nærliggende militære plejehjem, Invalidenhaus. Gravpladsen og dens historie er nært knyttet til prøjsisk militærhistorie og Revolutionskrigene 1813–15. Blandt de første prominente prøjsiske militærpersoner, der blev begravet på Invalidenfriedhof, var Bogislav Friedrich Emanuel von Tauentzien. I 1919 blev plejehjemmet lukket, og flyttede til bydelen Frohnau i 1923. 

Gravpladsen blev beskadiget under anden verdenskrig, men led større skade efter afslutningen af krigen og i perioden under Den kolde krig. Umiddelbart efter krigsafslutningen blev flere gravsteder vandaliseret, bl.a. fordi flere højtstående nazister var begravet på Invalidenfriedhof. Byrådet i Østberlin lukkede i 1951 gravpladsen for offentligheden for at restaurere stedet. Invalidenfriedhof lå på grænsen mellem den sovjetiske sektor og britiske sektor, og i forbindelse med DDR's opførelse af Berlinmuren i 1961 blev en tredjedel af gravpladsen inddraget i forbindelse med byggeriet af muren og oprettelse af anlæg omkring muren til hindring af passage fra øst til vest. Ca. 230 grave eksisterer stadig. En forening har siden 1992 arbejdet for at restaurere anlæggene og gravene.

Kendte personer 
I kronologisk orden:
 Hans Karl von Winterfeldt
 Gerhard von Scharnhorst
 Job von Witzleben
 Friedrich Bogislav Emanuel Tauentzien von Wittenberg
 Friedrich von Holstein
 Gustav von Rauch
 Karl Friedrich Friesen
 Hermann von Boyen
 Friedrich von Schele
 August Hiller von Gaertringen
 Julius von Groß genannt Schwarzhoff
 Alfred von Schlieffen
 Karl von Schönberg
 Helmuth Johannes Ludwig von Moltke
 Moritz von Bissing
 Hans Joachim Buddecke
 Maximilian von Prittwitz und Gaffron
 Hermann von Eichhorn
 Olivier Freiherr von Beaulieu-Marconnay
 Robert von Klüber
 Rudolf Berthold
 Hans Hartwig von Beseler
 Friedrich von Baudissin
 Manfred Albrecht Freiherr von Richthofen 
 Max Hoffmann
 Josias von Heeringen
 Ludwig von Schröder
 Werner von Frankenberg zu Proschlitz
 Ludwig von Falkenhausen
 Hans von Seeckt
 Otto Hasse
 Hans Maikowski
 Adolf Karl von Oven
 Rochus Schmidt
 Oskar von Watter
 Werner von Fritsch
 Wolff von Stutterheim
 Lothar von Arnauld de la Perière
 Friedrich-Carl Cranz
 Ernst Udet
 Werner Mölders
 Walter von Reichenau
 Herbert Geitner
 Fritz Todt
 Reinhard Heydrich
 Curt Haase
 Hermann von der Lieth-Thomsen
 Carl August von Gablenz
 Hans Fuß
 Hans-Valentin Hube
 Rudolf Schmundt
 Walter Marienfeld

Noter

Eksterne henvisninger 

 Officiel hjemmeside 
 Foreningen til støtte for Invalidenfriedhof
 3d kunstprojekt for Berlin Invalidenfriedhof

Begravelsespladser
Berlin
Etableret i 1748
Tysklands historie
Militærhistorie
Preussen